ในช่วง 3 วันแรกหลังใส่เฝือก ผู้ป่วยควรดูแลเฝือกอย่างไร?
ข้อควรปฏิบัติสำหรับผู้ป่วยเข้าเฝือก (Splint)

เฝือก (Splint) คือ เครื่องดามสำหรับใช้ดามกระดูกและข้อ เพื่อให้ส่วนที่ถูกหุ้มด้วยเฝือกนั้นไม่สามารถเคลื่อนไหวไปมาได้ แต่ร่างกายส่วนอื่นๆ ที่อยู่นอกเฝือกสามารถเคลื่อนไหวได้ นอกจากนี้ยังสามารถใช้ปกป้องเนื้อเยื่ออื่นๆ ที่ได้รับบาดเจ็บ ลดความเจ็บปวด บวม และส่งเสริมให้กระดูกหักนั้นติดกันดีดังเดิม โดยวัสดุที่ใช้ทำเฝือกนั้น ได้แก่ ปูนปลาสเตอร์ และพลาสติก

การดูแลเฝือก
เฝือกใช้เวลาแข็งตัว 3-5 นาที หลังจากที่แพทย์ใส่เฝือกให้ แต่เฝือกที่แข็งตัวแล้วยังมีสภาพเปียกชื้นและบุบง่าย ซึ่งต้องใช้เวลาประมาณ 1-2 วันจึงจะแห้งสนิท เฝือกที่แห้งสนิทแล้วจะมีความแข็งแรง และน้ำหนักจะเบาลงกว่าขณะที่เปียกชื้นมาก ถ้าดูแลทะนุถนอมจะสามารถใช้ได้นานจนถึงเวลาที่จะเปลี่ยนหรือถอด ในช่วง 3 วันแรกหลังใส่เฝือก ควรดูแลดังนี้
ป้องกันเฝือกแตก หัก หรือบุบ ในช่วงเฝือกเปียกชื้น หรือยังไม่แห้งสนิท โดยควรวางเฝือกบนวัสดุนุ่ม เช่น หมอนหรือฟองน้ำ หลีกเลี่ยงการวางเฝือกบนวัสดุแข็ง เช่น วางส่วนของส้นเท้าบนพื้นปูน หรือใช้ส่วนของข้อศอกเท้าพนักเก้าอี้ ควรประคองเฝือกในระหว่างที่เคลื่อนย้าย หรือลุกออกจากเตียงอย่างระมัดระวัง และหลีกเลี่ยงการใช้ปลายนิ้วกดหรือบีบเล่น
ดูแลให้เฝือกแห้งเร็ว ควรวางเฝือกในที่โล่ง อากาศถ่ายเท สะดวก ไม่อับชื้น ไม่ควรนำผ้าห่มหรือสิ่งใดๆ คลุมบนเฝือก สามารถใช้พัดลมเป่าให้เฝือกแห้งเร็วขึ้นได้ ห้ามนำเฝือกไปผิงไฟ หรือใกล้ความร้อน

การปฏิบัติเมื่อเฝือกแห้งดีแล้ว
ไม่ควรให้เฝือกเปียกชื้นหรือสกปรก
ควรมีส้นยางสำหรับเป็นตัวรับน้ำหนัก ไม่ควรให้เฝือกเป็นตัวรับน้ำหนักทั้งหมด
ไม่ควรลงน้ำหนัก หรือเดินบนเฝือก

ภาวะแทรกซ้อนที่อาจขึ้น
เฝือกหลวม เนื่องจากอวัยวะภายในเฝือกยุบบวมลง หรือเข้าเฝือกไม่กระชับตั้งแต่แรก
เฝือกคับหรือแน่นเกินไป เกิดจากการบวมของอวัยวะ หากปล่อยให้อวัยวะอยู่ในตำแหน่งต่ำเกินไป
การเข้าเฝือกนานเกินไป ทำให้ข้อยึดติด
การถอดเฝือกออกเร็วเกินไป โดยที่กระดูกยังไม่ติดกันดี ทำให้เกิดการเคลื่อนหลุดของปลายกระดูกที่หัก ติดกันผิดรูป ติดช้า หรือไม่ติดกัน
ในช่วง 3 วันแรกหลังใส่เฝือก ผู้ป่วยควรดูแลเฝือกดังนี้


1. ป้องกันเฝือกแตก หัก หรือบุบ:

วางเฝือกบนวัสดุนุ่ม เช่น หมอนหรือฟองน้ำ
หลีกเลี่ยงการวางเฝือกบนวัสดุแข็ง
ประคองเฝือกอย่างระมัดระวัง
หลีกเลี่ยงการกดหรือบีบเฝือก

2. ดูแลให้เฝือกแห้งเร็ว:

วางเฝือกในที่โล่ง อากาศถ่ายเท
ใช้พัดลมเป่าให้เฝือกแห้ง
ห้ามนำเฝือกไปผิงไฟ

3. หลีกเลี่ยงกิจกรรมที่อาจทำให้เฝือกเปียกชื้นหรือสกปรก:

ห้ามให้เฝือกเปียกน้ำ
อาบน้ำโดยใช้ผ้าชุบน้ำหมาดๆ เช็ดตัวแทน
ล้างมือให้สะอาดก่อนสัมผัสเฝือก

4. สังเกตอาการผิดปกติ:

ตรวจดูว่าเฝือกมีรอยร้าว หัก หรือบุบหรือไม่
สังเกตว่ามีอาการบวม แดง ร้อน หรือเจ็บปวดบริเวณเฝือกหรือไม่
หากพบอาการผิดปกติ รีบไปพบแพทย์
ออร์โธปิดิกส์ (ออร์โธปิดิกส์) - Orthopedics